**AUKLĖTOJO PADĖJĖJO PAREIGYBĖS**

**SPECIALŪS REIKALAVIMAI**

1. Darbuotojas, einantis šias pareigas, turi atitikti šiuos specialius reikalavimus:

1.1. turėti ne žemesnį kaip vidurinį išsilavinimą ir (ar) įgytą profesinę kvalifikaciją;

1.2. mokėti valstybinę lietuvių kalbą;

1.3. būti išklausęs sanitarijos – higienos mokymo kursus bei privalomojo pirmos pagalbos mokymo programą;

1.4. žinoti reikalavimus, susijusius su vaiko sveikatos apsauga;

1.5. žinoti darbuotojų saugos ir sveikatos, priešgaisrinės saugos reikalavimus.

**FUNKCIJOS**

2. Šias pareigas einantis darbuotojas vykdo šias funkcijas:

2.1. vykdo Higienos normų ikimokyklinėms įstaigoms reikalavimus: valo, plauna ir vėdina grupės patalpas ir užtikrina jose esančio inventoriaus, žaislų ir ugdymo priemonių švarą;

2.2. ženklina valymo inventorių, užtikrina saugų valymo priemonių laikymą;

2.3. vykdo RVASVT reikalavimus (sanitarija, asmens higiena);

2.4. darbo metu dėvi spec.aprangą;

2.5. organizuoja vaikų maitinimą:

2.5.1. serviruoja stalus;

2.5.2. pagal grafiką atneša iš virtuvės maistą;

2.5.3. pagal vaikų maitinimo organizatoriaus nurodytas normas išdalina maisto porcijas vaikams;

2.5.4. jei reikia, pamaitina vaikus;

2.5.6. išplauna indus vykdydamas RVASVT sanitarijos programos reikalavimus;

2.6. talkina auklėtojui, organizuojant ir vykdant vaikų ugdomąją veiklą;

2.7. prižiūri vaikus pedagogų susirinkimų metu;

2.8. padeda aprengti ir nurengti vaikus;

2.9. lydi vaikus išvykų, ekskursijų metu;

2.10. vykdo vaikų maitinimo organizatoriaus nurodymus vaikų maitinimo, sanitarijos ir

higienos klausimais;

2.11. esant reikalui, atlieka smulkius remonto darbus: perdažo vaikų baldus, lentynas, grindjuostes ir kt. (vasaros laikotarpiu nesant lopšelyje-darželyje vaikų);

2.12. pasitikrina sveikatą 1 kartą metuose;

2.13. kiekvieną dieną pasirašo darbuotojų sveikatos registracijos žurnale.